ચાલુ વર્ષ કાપડ ઉદ્યોગ માટે સારું રહ્યું નથી, અગાઉ લગ્નસરા અને છેલ્લે ઈદની ખરીદી પણ સામાન્ય રહેતા કાપડ ઉદ્યોગ સાથે સંકળાયેલા લોકોને નિરાશા સાંપડી છે. જેના કારણે વેલ્યુએડીશન ચેઇનને મોટો ફટકો પડ્યો છે. ખાસ કરીને જરીની હાલત કફોડી બની છે. જરી ઉદ્યોગ સાથે સંકળાયેલા સૂત્રો પાસેથી પ્રાપ્ત વિગતો મુજબ છેલ્લા એક વર્ષથી જરી ઉદ્યોગ તરફથી ચાલી રહેલી ઇમિટેશન જરી ઉપરના બે અલગ-અલગ એચ.એસ.અેન કોડ પરના ટેક્સને એક સમાન કરવાની માંગ સરકાર તરફથી સ્વીકારવામાં આવી નથી, જેના કારણે પણ જરી ઉદ્યોગને નુકશાન વેઠવાનો વારો આવ્યો છે.